Der venter AaB en svær opgave, når det nordjyske mandskab skal forsøge at forlænge deres europæiske eventyr. Det står fast, efter dagens UEFA-lodtrækning i Schweiz. AaB var useedet i lodtrækningen, og derfor vidste man på forhånd, at det ville blive en stærk modstander, som ville blive trukket ud. Modstanderen bliver belgiske Club Brügge, der både har sendt Brøndby og FC København ud af turneringen. AaB starter på hjemmebane den 19. februar og skal spille i Belgien ugen efter.

Opsummering:
De danske mestrer fra AaB trak i dag Club Brügge som modstander i 1/16-finalen i Europa League.